༢༠
འཁོར་བའི་ཉེས་དམིགས་བསམ་པའི་མགུར།
ཐང་སྟོང་རྒྱལ་པོ་བརྩོན་འགྲུས་བཟང་པོ།(༡༣༦༡་་་༡༤༨༥)
༄༅༅། །ཁྱེད་འདིར་ཚོགས་མ་ཡེངས་གུས་པས་ཉོན། །རྟེན་དལ་འབྱོར་མི་ལུས་ཐོབ་པ་དཀའ། །ལམ་
སངས་རྒྱས་བསྟན་པ་དང་མཇལ་བ་དཀོན། །ལས་དགེ་ལས་བྱེད་པ་ད་རེས་ཙམ། །འཇིག་རྟེན་ལས་ལ་
ཟིན་མཐའ་མེད། །སྔར་བྱས་པས་ཀྱང་བྱེད་དགོས་མང༌། །ཞེ་སྡང་དགྲ་བོ་མ་ཐུལ་ན། །དགྲ་ལ་ཐུབ་པའི་
དུས་མི་སྲིད། །འགྲོ་ཀུན་ཕ་མར་མ་ཤེས་ན། །དགྲ་གཉེན་སུ་ཡིན་ངེས་པ་མེད། །སྦྱིན་པའི་འབྲས་བུ་མེད་
གྱུར་ན། །ལོངས་སྤྱོད་འདོད་ཀྱང་འབྱུང་མི་འགྱུར། །ཆོས་ཀྱི་གནས་ལུགས་མ་ཤེས་ན། །ཡིད་སྨོན་བྱས་པས་
ཅི་ལ་ཕན། །ཤི་ཡང་འགྱོད་པ་མེད་པ་ཡི། །བློ་གདེངས་ཅི་ཡོད་སེམས་ལ་ལྟོས། །རང་གཞན་ཕན་བདེ་
བསྒྲུབ་དུས་སུ། །སྐྱོ་སུན་སྒྱིད་ལུག་བར་ཆད་ཡིན། །བར་ཆད་སེལ་བའི་གདམས་པ་རྣམས། །ལེགས་པར་
བཤད་ཀྱིས་སེམས་ལ་ཞོག།
ཀུན་གཞི་འགྱུར་མེད་གཞལ་ཡས་ན། །ཆོས་སྐུ་བྱང་ཆུབ་ཆེན་པོའི་རྟེན། །ངོ་མཚར་ཆེ་ཞིང་འགྲན་
ཟླ་བྲལ། །སྒོ་གསུམ་མཆོད་པ་དེ་ལ་ཕུལ། །དབང་པོ་ལྔ་ཡི་ཡུལ་གྲོང་ན། །འདོད་ཡོན་སྒྱུ་མའི་རོལ་མོ་མཁན།།
སྣ་ཚོགས་ལྟད་མོ་ལྟ་བ་ཡོད། །དེ་ལ་མ་ཡེངས་བལྟ་བར་གྱིས། །སྒྱུ་ལུས་འབྱུང་བཞིའི་རི་བོ་ལ། །མ་བཅོས་
སེམས་ཀྱི་དགོན་པ་ཡོད། །བདེ་གསལ་འཆར་བའི་གནས་མཆོག་ཡིན། །རྩེ་གཅིག་བསྒྲུབ་གནས་དེ་ལ་
མཛོད། །མ་རིག་སངས་པའི་ཡང་དགོན་ན། །རང་རིག་ཡེ་ཤེས་བླ་མ་བཞུགས། །བླ་མ་དེ་ལས་བཟང་བ་
མེད། །ཆོས་དང་གདམས་ངག་དེ་ལ་ཞུས། །རྣམ་རྟོག་འཁྲུལ་པའི་དུར་ཁྲོད་ན། །འཇིག་རྟེན་ཆོས་བརྒྱད་རོ་
ལངས་རྒྱུ། །ཐར་མེད་འཇིགས་སུ་རུང་བའི་གནས། །རོ་སྙོམས་སྤྱོད་པ་བྱེད་པ་ཡིན། །སྐྱོན་མེད་རྡོ་རྗེའི་ལུས་
འདི་ལ། །ཡུལ་ཆེན་ཉི་ཤུ་རྩ་བཞི་དང་། །དཔའ་བོ་མཁའ་འགྲོའི་ཚོགས་རྣམས་བཞུགས། །ཚོགས་ཀྱི་འཁོར་
ལོ་དེ་ལ་ཕུལ།།
ལར་ཆོས་ཀྱི་བྱེད་ལུགས་མ་ཤེས་ན། །གང་ལྟར་བྱས་ཀྱང་འཆིང་བའི་རྒྱུ། །རྒྱལ་ཁམས་བསྐོར་
ཡང་སྤྲང་པོ་ཡིན། །སྨྲ་བ་མཁས་ཀྱང་གླུ་མཁན་ཡིན། །རི་ལ་བསྡད་ཀྱང་རི་དྭགས་ཡིན། །ཕུགས་སུ་བསྡད་
ཀྱང་ཕྱི་བ་ཡིན། །རང་ངོ་རང་གིས་ཤེས་པ་དང་། །རྒྱུ་འབྲས་འདོར་ལེན་མཁས་པ་གཅེས། །ད་ལྟ་རང་དབང་
ཐོབ་དུས་འདིར། །དཀར་པོའི་རང་ལ་མ་འབད་ན། །ངན་སོང་གསུམ་དུ་སྐྱེས་པའི་ཚེ། །འགྱོད་ཀྱང་བྱ་ཐབས་

218
ཞལ་གདམས་དང་མགུར་གླུ་གཅེས་བཏུས།
མ་མཆིས་སོ། །རང་ཉིད་དགེ་བའི་ལས་མེད་ཅིང༌། །གཞན་དག་ཐེ་ཚོམ་ཟར་འཇུག་པའི། །དུད་འགྲོ་མི་ཡི་
གཟུགས་ཅན་རྣམས། །དྲན་འཛིན་བྱ་བའི་དུས་ལ་བབ། །ཡིད་ཆེས་མེད་པའི་དགེ་ལས་དང༌། །མོས་གུས་
མེད་པའི་ངོ་ལྕོག་དང༌། །ཁྲིམས་བུད་པ་ཡི་ཁ་ཆོས་ཀྱིས། །རང་དོན་ཙམ་ཡང་སྒྲུབ་མི་ནུས། །ང་ནི་གཏད་
མེད་སྨྱོན་པ་སྟེ། །སྐྱེ་བ་འབུམ་ནས་སྨོན་ལམ་བཏབ། །སངས་རྒྱས་གསུང་ལ་ཚད་མར་བཟུང༌། །སྒོ་གསུམ་
དགེ་བའི་ལས་ལ་འབད། །ད་ལྟ་ཤི་ཡང་འགྱོད་པ་མེད། །མི་མགོ་དགེ་བའི་ཕྱོགས་ལ་སྐོར། །ཕྱོགས་རིས་
མེད་པར་འགྲོ་དོན་བྱེད། །བླ་མ་ཡི་དམ་གདོན་བགེགས་གསུམ། །དབྱེར་མེད་གཅིག་ཏུ་གསོལ་བ་འདེབས།།
ང་ཡི་རྗེས་སུ་འཇུག་འདོད་ན། །ཚེ་འདིའི་ཆེ་ཐབས་རྒྱབ་ཏུ་སྐྱུར། །ལྟོ་གོས་གང་བྱུང་ཙམ་ལ་རྟེན། །སེམས་
ཅན་ཀུན་གྱི་དོན་གྱི་ཕྱིར། །ལུས་སེམས་དགེ་བའི་ལས་ལ་འཁོལ། །སྙིང་པོ་ཡི་གེ་དྲུག་པ་སྒྲོངས། །མི་རྟག་
འཆི་བ་རྒྱུན་དུ་སྒོམ། །འཁོར་བའི་ཉེས་དམིགས་ལེགས་པར་སོམས། །བློ་གཏད་དཀོན་མཆོག་གསུམ་ལ་
ཆོལ། །འདི་བཞིན་བྱས་ན་དོན་ཆེན་འགྲུབ། །ཅེས་གསུངས་སོ།། །།

མགུར་གླུའི་སྐབས།
219